
RAPORT DE SPECIALITATE

La proiectul de hotărâre privind rectificarea bugetului local de venituri şi cheltuieli al comunei Ivești, județul Galați
	Prezentul raport de specialitate este întocmit în conformitate cu dispoziţiile art.136 alin.(1)  din Ordonanța de Urgență a Guvernului nr.57/2019, privind Codul administrativ, cu modificările și completările ulterioare.
            Rectificarea bugetului local se va face în conformitate cu prevederile următoarelor acte normative:
1) Legea nr. 273/2006, privind finanţele publice locale, cu modificările şi completările ulterioare
- art. 19, alin. (2), potrivit căruia „pe parcursul exercițiului bugetar, autoritatile deliberative pot aproba rectificarea bugetelor prevazute la alin. (1) lit. a) si b), în termen de 30 de zile de la data intrării în vigoare a legii de rectificare a bugetului de stat, precum și ca urmare a unor propuneri fundamentate ale ordonatorilor principali de credite”.
-art. 49 alin (5), potrivit căruia ,,virările de credite bugetare în cadrul aceluiași capitol bugetar sunt în competența ordonatorului principal de credite pentru bugetul propriu și bugetelor instituțiilor și serviciilor publice subordinate și se pot efectua înainte de angajarea cheltuielilor”.
	2) O.U.G. nr.57/2019, privind Codul administrativ, art.129 alin.(4) lit.”a” și alin.(7) lit.”h” , potrivit căruia consiliul local aprobă, la propunerea primarului, bugetul unității administrativ teritoriale.
Proiectul de hotărâre are în vedere rectificarea bugetului local de venituri şi cheltuieli pentru anul 2022, după cum este prezentat în cele ce urmează:
1. Indicatorul de venit 07.02.02.03-,,Impozitul pe terenul din extravilan” se majorează cu 45 mii lei;
1. Indicatorul de venit 35.02.01.02-,,Venituri din amenzi și alte sancțiuni aplicate de către instituții de specialitate” se majorează cu 15 mii lei;
1. În cadrul subcapitolului 51.02.01.03-,,Autorități executive” la alineatul 10.01.01- ,,Salarii de bază” 
se virează suma de 392 mii lei din trimestrul 2 in trimestrul 1; Alineatul 20.01.30- ,,Alte bunuri și servicii pentru întreținere și funcționare” se majorează cu 19 mii lei.
1. În cadrul subcapitolului 54.02.05-,,Fond de rezervă bugetară la dispoziția autorităților locale” se virează suma de 392 mii lei din trimestrul 1 în trimestrul 2.
1. În cadrul subcapitolului 65.02.03.01-Învățământ, alineat 71.01.01- ,,Construcții” se majorează obiectivul de investiții „Gradinița cu program normal 3 clase in comuna Ivesti” cu suma de 63 mii lei în vederea asigurării lucrărilor suplimentare.
1. În cadrul subcapitolului 65.10.04.01-Învățământ se utilizează suma de 19,9 mii lei din excedentul anului 2021 rezultat din veniturile proprii neutilizate de către Școala Gimnazială Negoiță Dănăilă.în vederea achiziționării unor obiecte de inventar. 
1. În cadrul subcapitolului 65.02.04.01-Învățământ se majorează alineatul 20.30.30 ,,Alte cheltuieli cu bunuri și servicii” cu 9 mii lei în vederea finanțării acordării indemnizației de instalare către două cadre didactice, conform art. 103, alin. (2) din Legea 1 din 2011.
1. În cadrul subcapitolului 67.02.03.07-,,Cămin cultural” se majorează alineatul 20.30.03- ,,Prime asigurare non-viață” cu 2 mii lei.
1. În cadrul subcapitolului 68.02.15.01- ,,Ajutor social” se majorează alineatul 57.02.01-,,Ajutoare sociale în numerar” cu suma de 30 mii lei în vederea asigurării fondurilor necesare premierii cuplurilor care au implinit 50 de ani căsătorie.
1. În cadrul subcapitolului 70.02.50-,,Alte servicii în domeniul dezvoltării comunale” alineatul 71.01.02-,,Mașini, echipamente și mijloace de transport” se majorează cu suma de 8 mii în vederea asigurării fondurilor necesare achiziționării unui ciocan demolator picamer.
1. În cadrul subcapitolului 74.10.05.02-Colectarea și tratarea deșeurilor” se majorează indicatorul de venit 33.10.08,,Venituri din prestări servicii” cu suma de 40 mii lei, alineatul 20.01.30-,,Alte bunuri și servicii pentru întreținere și funcționare” se majorează cu suma de 20 mii lei, alineatul 20.30.30-,,Alte cheltuieli cu bunuri și servicii” se majorează cu suma de 20 mii lei.
1. În cadrul subcapitolului 84.02.03.01-„Drumuri și poduri”, se includ credite bugetare în vederea finanțării înlocuirii unor camere de supraveghere video, în valoare de 6 mii lei, alineat 71.01.03-,,Mobilier, aparatură birotică și alte active corporale”.
Având în vedere cele de mai sus, consider oportun ca proiectul de hotărâre să fie dezbătut şi aprobat în şedinţa ordinară a Consiliului local al comunei Iveşti, judeţul Galaţi, din 31.03.2022.

